གཞན་ཡང༌།མདོ་གཟེར་མིགལས།བོད་དང་སྟག་གཟིག་གི་སོ་མཚམས་དེ་ལ་ཐུག་པའོ།།དེ་ནས་སྟོན་པ་བོད་ཀྱི་ཆུ་བོ་བཞི་འདུས་ཀྱི་འགོ་རུ་ལྷན་གྱིས་བྱོན་ནོ།།ཞེས་ཆུ་བོ་བཞི་འདུས་ཀྱི་འགོ་བོའམ།གངས་ཏི་སེ་དེ་ལ་གཉིས་སུ་ཡོད་པ་བཀའ་དང་བསྟན་བཅོས་ཕལ་ཆེར་ནས་ཀྱང་གསལ།ལེགས་བཤད་མཛོདལས།ཏི་སེ་ལ་ཡོན་ཏན་གྱི་དབུས་རྟག་གཟིགས་ན་ཡོད་པའི་ཏི་སེ་དང༌།ས་ཚིགས་ཀྱི་དབུས་བོད་ཀྱི་ཏི་སེ་དང་གཉིས་སུ་ཡོད་པས།བྱབྱཞེས་དང༌།འབེལ་གཏམ་ལུང་སྙིངལས།གལ་ཏེ་ཏི་སེའི་སྐོར་དང་པར་ཤ་སོགས་ཡིན་པར་འདོད་པ་ངེས་ན།དེར་སྐྱེ་བའི་སྨོན་ལམ་འདེབས་ཡུལ་ཁོ་ན་བྱེད་དགོས་པ་ཅིའི་ཕྱིར་ཡོད།བྱབྱཅེས་གསུངས།རིག་པས་ཀྱང་གནོད་དེ།ད་ལྟ་བོད་སར་གཏོགས་པའི་ཏི་སེའི་སྐོར་ན་བོན་ཅན།དུས་བཞི་ཆ་སྙོམས་ཡོད་པར་ཐལ།གཤེན་ཡུལ་འོལ་མོ་ལུང་རིང་ཡིན་པའི་ཕྱིར།ཁྱབ་སྟེ།གཟི་བརྗིད་བསྟན་པ་ཆགས་ཕེབས་ཀྱི་མདོལས།གཞན་ཡང་དུས་བཞི་རྒྱལ་མོས་ཆ་སྙོམས་ནས།།དབྱར་དགུན་སྟོན་དཔྱིད་ཆ་སྙོམས་མ་གཏོགས་པ།།གཞན་གྱི་ཞིང་ཁམས་དང་ནི་འདྲ་བ་མེད།།ཅེས་གསུངས་པའི་ཕྱིར་རོ།།